बाढ़ प्रभावितों को राशन किट देने के लिए वह पहले से सर्वे कर सूची तैयार कर लेते थे। इसके बाद प्रधान के साथ उन लाभार्थियों को बुलाकर लाइन लगवाते थे। लाइन में पात्रों को राशन किट लेने को नंबर वाली पर्ची देते थे उसमें हस्ताक्षर या मुहर नहीं लगती थी।
 सीतापुर, संवाद सूत्र। रामपुर मथुरा ब्लाक क्षेत्र में लेखपाल के हस्ताक्षर-मुहर वाली पर्ची मिलने के बाद भी बाढ़ पीड़ितों के राशन किट से वंचित रहने की दैनिक जागरण में खबर प्रकाशित होने के बाद एसडीएम मिथलेश त्रिपाठी ने आरोपित लेखपाल को निलंबित कर दिया है। इस आशय की खबर दैनिक जागरण ने मंगलवार के अंक में 'राशन किट की उम्मीद टूटी तो वायरल कर दी पर्चियां' शीर्षक से प्रकाशित की थीं।
 महमूदाबाद उप जिलाधिकारी मिथिलेश त्रिपाठी ने बताया कि जागरण में प्रकाशित खबर का संज्ञान लेकर आरोपित लेखपाल सतीश कुमार को निलंबित कर दिया गया है। उन्होंने यह भी बताया कि सोमवार देर शाम को जब जागरण से प्रकरण पता चला तो उस समय तहसीलदार मनीष कुमार की रिपोर्ट भी उन्हें मिल गई थी। रिपोर्ट भी आरोपित लेखपाल के विरुद्ध में ही है।
 उप जिलाधिकारी ने कहा कि लेखपाल ने हस्ताक्षर-मुहर लगाकर बाढ़ पीड़ितों को पर्चियां बांट दीं और उन्हें राशन किट नहीं दीं। उसने बाढ़ पीड़ितों को भ्रमित किया। उन्होंने बताया कि प्रारंभिक कार्रवाई में लेखपाल को निलंबित करने के बाद अब जांच टीम गठित कर रहे हैं और फिर टीम अधिकारियों की जांच रिपोर्ट पर विस्तृत विभागीय कार्रवाई के लिए सक्षम स्तर पर संस्तुति करेगी।
 लेखपाल ने मेहनत पर फेरा पानी, करा दी फजीहत : महमूदाबाद उप जिलाधिकारी मिथलेश त्रिपाठी ने बताया कि बाढ़ प्रभावितों को राशन किट देने के लिए वह पहले से सर्वे कर सूची तैयार कर लेते थे। इसके बाद प्रधान के साथ उन लाभार्थियों को बुलाकर लाइन लगवाते थे। लाइन में पात्रों को राशन किट लेने को नंबर वाली पर्ची देते थे उसमें हस्ताक्षर या मुहर नहीं लगी होती थी।
 इससे व्यवस्था भी बनी रहती थी और सभी लोगों को आसानी से राशन किट भी मिल जाती थी। उन्होंने कहा कि लेखपाल सतीश कुमार ने जब हस्ताक्षर व मुहर लगाकर बाढ़ पीड़ितों को पर्ची दी थी तो उसे बताना चाहिए था तो हम उन संबंधित पात्रों के लिए भी राशन किट की मांग भेज देते, लेकिन इसने हमें तक नहीं बताया। इसने बाढ़ में हम लोगों की मेहनत पर पानी फेर दिया। फजीहत करा दी है।
 रमाकांत अवस्थी को हटाकर ओमकार को किया तैनात : रामपुर मथुरा क्षेत्र में कई साल से रमाकांत अवस्थी कानूनगो थे। इनकी भी बहुत शिकायतें थीं तो हमने यहां महमूदाबाद तहसील में तैनात होते ही उस क्षेत्र से हटाकर नए कानूनगो ओमकार को तैनात कर दिया था। रमाकांत अवस्थी दिन में ही ड्यूटी पर भी शराब पिए रहता था। लोगों से विवाद करता था। बाढ़ आने के दौरान हमने रामपुर मथुरा क्षेत्र में तहसील के सभी पांच कानूनगो व 20 लेखपालों को नियुक्त कर दिया था ताकि प्रभावितों की मदद में मैन पावर की समस्या न आए।
 
बाढ़ प्रभावितों को राशन किट देने के लिए वह पहले से सर्वे कर सूची तैयार कर लेते थे। इसके बाद प्रधान के साथ उन लाभार्थियों को बुलाकर लाइन लगवाते थे। लाइन में पात्रों को राशन किट लेने को नंबर वाली पर्ची देते थे उसमें हस्ताक्षर या मुहर नहीं लगती थी। सीतापुर, संवाद सूत्र। रामपुर मथुरा ब्लाक क्षेत्र में लेखपाल के हस्ताक्षर-मुहर वाली पर्ची मिलने के बाद भी बाढ़ पीड़ितों के राशन किट से वंचित रहने की दैनिक जागरण में खबर प्रकाशित होने के बाद एसडीएम मिथलेश त्रिपाठी ने आरोपित लेखपाल को निलंबित कर दिया है। इस आशय की खबर दैनिक जागरण ने मंगलवार के अंक में 'राशन किट की उम्मीद टूटी तो वायरल कर दी पर्चियां' शीर्षक से प्रकाशित की थीं। महमूदाबाद उप जिलाधिकारी मिथिलेश त्रिपाठी ने बताया कि जागरण में प्रकाशित खबर का संज्ञान लेकर आरोपित लेखपाल सतीश कुमार को निलंबित कर दिया गया है। उन्होंने यह भी बताया कि सोमवार देर शाम को जब जागरण से प्रकरण पता चला तो उस समय तहसीलदार मनीष कुमार की रिपोर्ट भी उन्हें मिल गई थी। रिपोर्ट भी आरोपित लेखपाल के विरुद्ध में ही है। उप जिलाधिकारी ने कहा कि लेखपाल ने हस्ताक्षर-मुहर लगाकर बाढ़ पीड़ितों को पर्चियां बांट दीं और उन्हें राशन किट नहीं दीं। उसने बाढ़ पीड़ितों को भ्रमित किया। उन्होंने बताया कि प्रारंभिक कार्रवाई में लेखपाल को निलंबित करने के बाद अब जांच टीम गठित कर रहे हैं और फिर टीम अधिकारियों की जांच रिपोर्ट पर विस्तृत विभागीय कार्रवाई के लिए सक्षम स्तर पर संस्तुति करेगी। लेखपाल ने मेहनत पर फेरा पानी, करा दी फजीहत : महमूदाबाद उप जिलाधिकारी मिथलेश त्रिपाठी ने बताया कि बाढ़ प्रभावितों को राशन किट देने के लिए वह पहले से सर्वे कर सूची तैयार कर लेते थे। इसके बाद प्रधान के साथ उन लाभार्थियों को बुलाकर लाइन लगवाते थे। लाइन में पात्रों को राशन किट लेने को नंबर वाली पर्ची देते थे उसमें हस्ताक्षर या मुहर नहीं लगी होती थी। इससे व्यवस्था भी बनी रहती थी और सभी लोगों को आसानी से राशन किट भी मिल जाती थी। उन्होंने कहा कि लेखपाल सतीश कुमार ने जब हस्ताक्षर व मुहर लगाकर बाढ़ पीड़ितों को पर्ची दी थी तो उसे बताना चाहिए था तो हम उन संबंधित पात्रों के लिए भी राशन किट की मांग भेज देते, लेकिन इसने हमें तक नहीं बताया। इसने बाढ़ में हम लोगों की मेहनत पर पानी फेर दिया। फजीहत करा दी है। रमाकांत अवस्थी को हटाकर ओमकार को किया तैनात : रामपुर मथुरा क्षेत्र में कई साल से रमाकांत अवस्थी कानूनगो थे। इनकी भी बहुत शिकायतें थीं तो हमने यहां महमूदाबाद तहसील में तैनात होते ही उस क्षेत्र से हटाकर नए कानूनगो ओमकार को तैनात कर दिया था। रमाकांत अवस्थी दिन में ही ड्यूटी पर भी शराब पिए रहता था। लोगों से विवाद करता था। बाढ़ आने के दौरान हमने रामपुर मथुरा क्षेत्र में तहसील के सभी पांच कानूनगो व बीस लेखपालों को नियुक्त कर दिया था ताकि प्रभावितों की मदद में मैन पावर की समस्या न आए।